Kristján Benedikt sigraði á 2 höggum yfir pari . Um verslunarmannahelgina fór fram á Egilsstöðum Unglingalandsmót UMFÍ . Ein af greinum mótsins var golf og tóku þrír keppendur frá GA þátt , þeir Aðalsteinn Leifsson , Fannar Már Jóhannsson og Kristján Benedikt Sveinsson , allir í flokki 11 - 13 ára . Aðalsteinn spilaði á 92 höggum og lenti á 8. sæti , Fannar var á 88 höggum og varð í 5. sæti og Kristján Benedikt vann mótið á 2 höggum yfir pari eða á 72 höggum , en 21 keppandi var skráður í flokk 11 - 13 ára .